ai4bharat/Pralekha huggingface dataset:
इलेक्ट्रानिक्स एवं आईटी मंत्रालय
सरकारी नौकरियां ताकत, अधिकार या नियंत्रण के लिए नहीं हैं बल्कि सेवा, सुशासन और गरीबों के कल्याण का एक अवसर हैं: राज्यमंत्री श्री राजीव चंद्रशेखर, तिरुवनंतपुरम में रोज़गार मेले में
प्रौद्योगिकी और कौशल दो महत्वपूर्ण स्तंभ हैं जो भारत के भविष्य का कायापलट कर देंगे और भारत टेकेड यात्रा को उत्प्रेरित करेंगे: श्री राजीव चंद्रशेखर
केंद्रीय कौशल विकास एवं उद्यमिता और इलेक्ट्रॉनिक्स एवं आईटी राज्यमंत्री श्री राजीव चंद्रशेखर ने आज कहा कि सरकारी नौकरियों के बारे में नैरेटिव अब बदल चुका है। वे अब ताकत हासिल करने या अधिकार या नियंत्रण के बारे में नहीं रह गई हैं, बल्कि सेवा, सुशासन और गरीबों के कल्याण के लिए हैं।
तिरुवनंतपुरम में आयोजित रोज़गार मेला कार्यक्रम में नवनियुक्त रंगरूटों को संबोधित करते हुए श्री राजीव चंद्रशेखर ने कहा, “पहले सरकारी नौकरी पाने के लिए किसी गॉडफादर या किसी रसूखदार कनेक्शन की जरूरत पड़ती थी। अब प्रक्रियाएं कहीं अधिक पारदर्शी हो चुकी हैं। राष्ट्रीय रोजगार मेलों की परिकल्पना प्रधानमंत्री श्री नरेन्द्र मोदी द्वारा की गई है, ताकि सरकारी भर्ती प्रक्रियाओं को ज्यादा सुधरा हुआ, कुशल और न्यायसंगत बनाया जा सके।”
श्री राजीव चंद्रशेखर ने कहा कि आज सरकारी नौकरी के साथ सेवा की अवधारणा जुड़ी है। उन्होंने कहा, “आज वे सेवा, सुशासन और गरीब कल्याण के बारे में हैं न कि अधिकार, ताकत या नियंत्रण के बारे में।”
ये रोज़गार मेला देश भर में 43 स्थानों पर आयोजित किया गया था। प्रधानमंत्री श्री नरेंद्र मोदी ने वीडियो कॉन्फ्रेंसिंग के माध्यम से राष्ट्रीय रोजगार मेले को संबोधित किया और विभिन्न सरकारी विभागों और संगठनों में चयनित हुए नए रंगरूटों को लगभग 70,000 नियुक्ति पत्र वितरित किए।
इस कार्यक्रम के बाद श्री चंद्रशेखर इंटेल के सहयोग से स्थापित एक आईओटी लैब का उद्घाटन करने के लिए 'मार बेसेलियोस कॉलेज ऑफ इंजीनियरिंग एंड टेक्नोलॉजी' गए।
"युवा भारत के लिए नया भारत" व्याख्यान श्रंखला के हिस्से के तौर पर छात्रों को संबोधित करते हुए मंत्री महोदय ने कहा कि प्रधानमंत्री श्री नरेन्द्र मोदी के नेतृत्व में नया भारत युवा भारतीयों को जबरदस्त मौके मुहैया कराता है। उन्होंने स्किलिंग के महत्व को रेखांकित किया और कहा कि चाहे सरकारी हो या निजी क्षेत्र, औपचारिक हो या अनौपचारिक क्षेत्र, स्किलिंग अद्भुत रूप से बेहद महत्वपूर्ण है। उन्होंने कहा, "आपको सीखने की प्रक्रिया रोकनी नहीं चाहिए और कार्यबल में खुद को प्रासंगिक बनाए रखने के लिए अपने कौशल को अपडेट करते रहना चाहिए।”
कैसे प्रधानमंत्री नरेन्द्र मोदी ने प्रौद्योगिकी की मदद से भारत को विकास पथ पर आगे बढ़ाया है, यह बताते हुए श्री राजीव चंद्रशेखर ने कहा कि प्रौद्योगिकी और कौशल दो महत्वपूर्ण स्तंभ हैं जो भारत के भविष्य का कायापलट कर देंगे और भारत की टेकेड यात्रा को उत्प्रेरित करेंगे।
"युवा भारत के लिए नया भारत" दरअसल श्री राजीव चंद्रशेखर द्वारा कॉलेज के छात्रों के साथ शुरू की गई बातचीत की एक श्रंखला है जिसमें डिजिटल और उद्यमशीलता क्षेत्र में विकास के बारे में चर्चा भी शामिल है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 185.70 करोड़ से अधिक टीके लगाए जा चुके हैं
भारत में सक्रिय मरीजों की संख्या 11,132 है
सक्रिय मामलों की दर 0.03 प्रतिशत है
स्वस्थ होने की वर्तमान दर 98.76 प्रतिशत
बीते चौबीस घंटों में 1,258 लोग स्वस्थ हुए,अब तक स्वस्थ हुए कुल लोगों की संख्या 4,25,02,454 है
पिछले 24 घंटों में 1,054 नए मामले सामने आए
दैनिक सक्रिय मामलों की दर 0.25 प्रतिशत है
साप्ताहिक सक्रिय मामलों की दर 0.23 प्रतिशत है
अब तक 79.38 करोड़ जांच की जा चुकी हैं,बीते चौबीस घंटों में 4,18,345 जांच की गई
इस्पात मंत्रालय
केंद्रीय इस्पात मंत्री कल मंडी गोबिंदगढ़खन्ना और लुधियाना के इस्पात क्षेत्र से जुड़े हुए उद्योगपतियों से मुलाकात करेंगे
राष्ट्रीय माध्यमिक इस्पात प्रौद्योगिकी संस्थान , भारत सरकार के इस्पात मंत्रालय द्वारा स्थापित पंजाब के फतेहगढ़ साहिब जिले के मंडी गोबिंदगढ़ खन्ना में 18 दिसंबर, 2021 को केंद्रीय इस्पात मंत्री, श्री राम चंद्र प्रसाद सिंह के साथ इस्पात उद्योग से जुड़े उद्योगपतियों की एक संवादात्मक बैठक आयोजित कर रहा है। इस बैठक को ऑल इंडिया स्टील रेरोलर्स एसोसिएशन , ऑल इंडिया इंडक्शन फर्नेस एसोसिएशन  और मंडी गोबिंदगढ़ फर्नेस एसोसिएशन  जैसे राष्ट्रीय और स्थानीय संघों का समर्थन प्राप्त है।
मंडी गोबिंदगढ़खन्ना, लुधियाना और आसपास के क्षेत्रों के स्थानीय उद्योगपतियों की इस बैठक के माध्यम से इस्पात निर्माण और रोलिंग में लगे हुए स्थानीय इस्पात उद्योगों के सर्वांगीण विकास का मार्ग प्रशस्त होगा। केंद्रीय इस्पात मंत्री, श्री रामचंद्र प्रसाद सिंह राष्ट्रीय माध्यमिक इस्पात प्रौद्योगिकी संस्थान  के परिसर का भी दौरा करेंगे और एनआईएसएसटी की ढांचागत सुविधाओं का अवलोकन करेंगे तथा एनआईएसएलटी के अधिकारियों के साथ बातचीत भी करेंगे। इस बैठक में केंद्रीय मंत्री के साथ इस्पात मंत्रालय की अपर सचिव,श्रीमती रसिका चौबे भी मौजूद रहेंगी।
रक्षा मंत्रालय
भारत-इंडोनेशिया द्विपक्षीय नौसैन्य अभ्यास 'समुद्र शक्ति -2023' का आयोजन
भारत और इंडोनेशिया के बीच द्विपक्षीय नौसैन्य अभ्यास समुद्र शक्ति का चौथा संस्करण 14 से 19 मई 2023 तक आयोजित होना निर्धारित है। इस अभ्यास सत्र में भाग लेने के लिए आईएनएस कवारत्ती इंडोनेशिया के बाटम पहुंच गया है। कवारत्ती स्वदेशी रूप से डिजाइन और निर्मित एएसडब्ल्यू लड़ाकू जलपोत है। अभ्यास समुद्र शक्ति -2023 में भारतीय नौसेना का एक डोर्नियर समुद्री गश्ती विमान और चेतक हेलीकॉप्टर भी भाग ले रहे हैं। इंडोनेशियाई नौसेना का प्रतिनिधित्व केआरआई सुल्तान इस्कंदर मुदा, सीएन 235 मैरीटाइम पेट्रोल एयरक्राफ्ट और एएस565 पैंथर हेलीकॉप्टर द्वारा किया जा रहा है।
अभ्यास समुद्र शक्ति का उद्देश्य दोनों देशों की नौसेनाओं के बीच पारस्परिकता, जुड़ाव और आपसी सहयोग का विस्तार बढ़ाना है।
इस अभ्यास के हार्बर चरण में एक-दूसरे के युद्धपोत का दौरा, पेशेवर विचार-विमर्श, विषय वस्तु विशेषज्ञ आदान-प्रदान करना और खेल संबंधी गतिविधियां आयोजित होना शामिल है।
समुद्री चरण के दौरान हथियारों से फायरिंग, हेलीकॉप्टर संचालन, पनडुब्बी रोधी युद्ध अभ्यास और वायु रक्षा अभ्यास तथा जलपोत संचालन की गतिविधियों को संचालित करने की योजना बनाई गई है।
अभ्यास समुद्र शक्ति -2023 दोनों नौसेनाओं के बीच उच्च स्तर की पारस्परिकता और समुद्री क्षेत्र में शांति एवं स्थिरता के प्रति आपसी साझा वचनबद्धता को प्रदर्शित करेगा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 188.40 करोड़ से अधिक टीके लगाए जा चुके हैं
भारत में सक्रिय मरीजों की संख्या 16,980 है
सक्रिय मामलों की दर 0.04 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 2,563 लोग स्वस्थ हुए,अब तक स्वस्थ हुए कुल लोगों की संख्या 4,25,28,126 है
पिछले 24 घंटों में 3,303 नए मामले सामने आए
दैनिक सक्रिय मामलों की दर 0.66 प्रतिशत है
साप्ताहिक सक्रिय मामलों की दर 0.61 प्रतिशत है
अब तक 83.64 करोड़ जांच की जा चुकी हैं,बीते चौबीस घंटों में 4,97,669 जांच की गई
प्रधानमंत्री कार्यालय
प्रधानमंत्री ने पाकिस्तान में बाढ़ से हुई जनहानि पर दुख व्यक्त किया
प्रधानमंत्री श्री नरेन्द्र मोदी ने पाकिस्तान में बाढ़ से हुई जनहानि पर गहरा दुख व्यक्त किया है।
एक ट्वीट में प्रधानमंत्री ने कहा;
'पाकिस्तान में बाढ़ से हुई तबाही को देखकर दुखी हूं। हम पीड़ितों, घायलों और इस प्राकृतिक आपदा से प्रभावित सभी लोगों के परिवारों के प्रति अपनी हार्दिक संवेदना व्यक्त करते हैं और जल्द ही सामान्य स्थिति बहाल होने की उम्मीद करते हैं।'
रक्षा मंत्रालय
प्रधानमंत्री श्री नरेन्द्र मोदी ने लाल किले से स्वतंत्रता दिवस के संबोधन के दौरान कहा कि भारत को नई सामरिक ताकत मिली है और देश की सीमाएं पहले से कहीं अधिक सुरक्षित हैं
“सशस्त्र बलों का आधुनिकीकरण किया जा रहा है; उन्हें आधुनिक बनाना और भविष्य की चुनौतियों से निपटने के लिए तैयार करना हमारी सर्वोच्च प्राथमिकता है”
प्रधानमंत्री श्री नरेन्द्र मोदी ने 15 अगस्त, 2023 को 77वें स्वतंत्रता दिवस पर दिल्ली के ऐतिहासिक लाल किले की प्राचीर से राष्ट्र को अपने संबोधन में कहा, "भारत ने हाल के वर्षों में नई रणनीतिक ताकत हासिल की है और आज हमारी सीमाएं पहले से कहीं अधिक सुरक्षित हैं।" उन्होंने वर्तमान वैश्विक सुरक्षा परिदृश्य के बीच राष्ट्रीय सुरक्षा सुनिश्चित करने के लिए सरकार के अटूट संकल्प को दोहराते हुए कहा कि सशस्त्र बलों को आधुनिक बनाने और उन्हें भविष्य की सभी चुनौतियों से निपटने के उद्देश्य से सशक्त और युद्ध के लिए तैयार रखने के लिए कई सैन्य सुधार किए जा रहे हैं।
प्रधानमंत्री ने इस बात पर भी जोर दिया कि देश के लोग आज सुरक्षित महसूस कर रहे हैं, क्योंकि आतंकवादी हमलों की संख्या में काफी कमी हुई है। उन्होंने कहा कि जब देश शांतिपूर्ण और सुरक्षित होता है तो विकास के नए लक्ष्य हासिल होते हैं।
प्रधानमंत्री ने वन रैंक वन पेंशन योजना  का भी जिक्र किया, जो रक्षा पेंशनभोगियों की काफी समय से लंबित मांग थी, जिसे सरकार ने सत्ता में आते ही लागू किया था। उन्होंने कहा, “ओआरओपी हमारे देश के सैनिकों के सम्मान का विषय था। जब हम सत्ता में आये तो हमने इसे लागू किया। आज पूर्व-सैनिकों और उनके परिवारों तक 70,000 करोड़ रुपये पहुंचाए गए हैं।”
प्रधानमंत्री ने सीमा पर तैनात सशस्त्र बलों के जवानों को स्वतंत्रता दिवस की शुभकामनाएं दीं, जो देश की सुरक्षा को सुनिश्चित करने के साथ-साथ इसके हितों की रक्षा करते हैं।
रक्षा मंत्रालय
आईएनएसवी तारिणी से मॉरिशस को महासागर नौकायान अभियान
कॉमोडोर संजय पांडा कमांडिंग ऑफीसर, आईएनएस मांडोवी ने 20 अगस्त, 2022 की भोर में गोवा से पोर्ट लुई, मॉरिशस के लिये एक नौकायान अभियान को झंडी दिखाकर रवाना किया। इस अभियान में छह सदस्यीय दल शामिल है, जिसमें तीन महिला अधिकारी हैं। ये सभी आईएनएसवी तारिणी पर सवार हैं।
लगभग 2500 नॉटिकल माइल्स  की एक तरफ की दूरी तय करने में 20-21 दिन लगेंगे तथा इस दौरान दल को कठिनाईयों से भरे मौसम और मानसून में हलचल भरे समुद्री हालात का सामना करना पड़ सकता है। इसके अलावा ऐसे हालात में समुद्री सफर के दौरान अभियान दल को नौका को दुरुस्त रखना होगा, मशीनों की निरंतर जांच करनी है और अपना भोजन भी बनाना है। भारतीय तट से विदा होने के बाद यह सफर बिना रुके पूरा किया जाना है।
भारतीय नौसेना के पास समुद्री यात्रा करने वाली छह नौकायें हैं, जिनमें आईएनएसवी महादेई, आईएनएसवी तारिणी, आईएनएसवी बुलबुल, आईएनएसवी हरियाल, आईएनएसवी कदलपुरा और आईएनएसवी नीलकंठ शामिल हैं। ये सभी नौकायें नियमित रूप से नौसेना कर्मियों के छोटे दल के साथ समुद्री अभियान पर निकलती हैं। इन अभियानों में दल के सदस्यों का चयन नौसेना कर्मियों की स्वेच्छा से होता है, जिसके लिये नौकायान का पर्याप्त अनुभव होना चाहिये।
समुद्र में नौकायान करना बहुत कठिन रोमांचक खेल है। इन महासागर नौकायान अभियानों से रोमांचकता की भावना पैदा करने, जोखिम उठाने की क्षमता बढ़ाने और नौवहन, संचार, इंजन व नाव पर लगी मशीनों के तकनीकी परिचालन, ‘इनमारसैट’ उपकरणों को चलाने, लॉजिस्टिक की योजना बनाने आदि की जानकारी बढ़ाने में मदद मिलती है। इसके जरिये भारतीय नौसेना को पूरे विश्व में अपनी मैत्रीपूर्ण उपस्थिति दर्ज कराने में भी सहायता होती है, जैसे सागर परिक्रमा और केप टाउन से रियो दी जनेरियो दौड़, आईओएनएस तथा बंगाल की खाडी नौकायान अभियान। तारिणी ने 2017 में ‘नाविका सागर परिक्रमा’ के तहत दुनिया का चक्कर लगाया था। इसमें हिस्सा लेने वाले दल में सभी महिला अधिकारी थीं। मौजूदा अभियान में लैंगिक संतुलन से काम लेते हुये तीन पुरुष और तीन महिला अधिकारियों का चयन किया गया है। नौका की कप्तानी भारतीय नौसेना के सबसे अनुभवी नौका चालक कैप्टन वीडी महर्षि कर रहे हैं। अन्य सदस्यों में कमांडर विकास शेयोरन, ले. कमांडर पायल गुप्ता, ले. कमांडर कौशल पेडनेकर, ले. कमांडर डीलिना के. और ले. कमांडर रूपा ए. शामिल हैं।
राष्ट्रपति सचिवालय
भारत के राष्ट्रपति ने जॉर्जिया की राष्ट्रपति से टेलीफोन पर की बात
राष्ट्रपति श्री राम नाथ कोविंद ने आज  को जॉर्जिया की राष्ट्रपति माननीय सुश्री सालोमी जरूबिचविली के साथ टेलीफोन पर बातचीत की।
दोनों नेताओं ने द्विपक्षीय संबंधों पर विचार विमर्श किया। राष्ट्रपति ने कहा कि भारत, जॉर्जिया के साथ अपने जोशीले और दोस्ताना संबंधों की कद्र करता है। दोनों देशों को व्यापारिक, आर्थिक और सांस्कृतिक क्षेत्रों में अपने संबंधों ज्यादा ध्यान देने की जरूरत है। भारत प्रशिक्षण और क्षमता निर्माण के क्षेत्र में जॉर्जिया के साथ अपने सहयोग को आगे बढ़ाकर काफी खुश है।
कोविड-19 महामारी के चलते दुनिया के सामने आई चुनौतियों और जीवन के बाधित होने के संबंध में राष्ट्रपति ने कहा कि कोविड-19 के प्रसार को रोकने की दिशा में जॉर्जिया सरकार के प्रयास सराहनीय रहे हैं। राष्ट्रपति ने जॉर्जिया की राष्ट्रपति को बताया कि भारत ने कोविड-19 के प्रसार को रोकने के लिए काफी प्रयास किए हैं और हम काफी हद तक सफल भी रहे हैं। भारत कोविड-19 महामारी के खिलाफ अंतर्राष्ट्रीय प्रयासों को आगे बढ़ाने में भी अग्रणी रहा है और अन्य 150 देशों को चिकित्सा संबंधी आपूर्तियां की हैं। दोनों नेताओं ने कहा कि वैश्विक समुदाय को आर्थिक विकास को बढ़ावा देने में मिलकर प्रयास करने चाहिए।
जॉर्जिया में बड़ी संख्या में भारतीय विद्यार्थियों जिनमें से कई चिकित्सा शिक्षा ले रहे हैं, की उपस्थिति का उल्लेख करते हुए राष्ट्रपति ने उनकी निकासी और जॉर्जिया में रह रहे भारतीय समुदाय के कल्याण में सहयोग पर जॉर्जिया सरकार का आभार प्रकट किया।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 190.83 करोड़ से अधिक टीके लगाए जा चुके हैं
12-14 आयु वर्ग में 3.10 करोड़ से अधिक खुराकें लगाई गई
भारत में कोरोना के सक्रिय मामले 19,067 हैं
पिछले 24 घंटों में 2,827 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.72 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 190.83 करोड़  से अधिक हो गया। इस उपलब्धि को 2,38,04,578 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.10 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल,2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,05,995
|
|
दूसरी खुराक
|
|
1,00,27,059
|
|
प्रीकॉशन खुराक
|
|
49,79,588
|
|
अग्रिम पंक्ति के कर्मी
|
|
पहली खुराक
|
|
1,84,17,287
|
|
दूसरी खुराक
|
|
1,75,60,600
|
||
|
प्रीकॉशन खुराक
|
|
80,58,255
|
|
12-14 वर्ष आयु वर्ग
|
|
पहली खुराक
|
|
3,10,92,227
|
|
दूसरी खुराक
|
|
1,10,49,593
|
|
15-18 वर्ष आयु वर्ग
|
|
पहली खुराक
|
|
5,88,47,817
|
|
दूसरी खुराक
|
|
4,35,78,760
|
|
18-44 वर्ष आयु वर्ग
|
|
पहली खुराक
|
|
55,64,27,541
|
|
दूसरी खुराक
|
|
48,33,88,877
|
|
प्रीकॉशन खुराक
|
|
3,30,781
|
|
45-59 वर्ष आयु वर्ग
|
|
पहली खुराक
|
|
20,31,00,911
|
|
दूसरी खुराक
|
|
18,93,06,917
|
|
प्रीकॉशन खुराक
|
|
8,90,851
|
|
60 वर्ष से अधिक आयु वर्ग
|
|
पहली खुराक
|
|
12,69,90,895
|
|
दूसरी खुराक
|
|
11,79,82,599
|
|
प्रीकॉशन खुराक
|
|
1,59,60,235
|
|
प्रीकॉशन खुराक
|
||
|
3,02,19,710
|
|
कुल
|
|
|
|
1,90,83,96,788
भारत में सक्रिय मामले आज 19,067 हैं। सक्रिय मामले, कुल पॉजिटिव मामलों के 0.04 प्रतिशत हैं।
नतीजतन, भारत में स्वस्थ होने की दर 98.74 प्रतिशत है।पिछले 24 घंटों में 3,230 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,70,165 हो गई है।
बीते 24 घंटे में कोरोना के 2,827 नए मामले सामने आएं।
पिछले 24 घंटों में कुल 4,71,276 जांच की गई हैं। भारत ने अब तक कुल 84.24 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.72 प्रतिशत है और दैनिक रूप से पुष्टि वाले मामलों की दर भी 0.60 प्रतिशत है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 192.82 करोड़ टीके लगाए जा चुके हैं
भारत में सक्रिय मरीजों की संख्या 15,414 है
सक्रिय मामलों की दर 0.04 प्रतिशत है
स्वस्थ होने की वर्तमान दर 98.75 प्रतिशत
बीते चौबीस घंटों में 2,167 लोग स्वस्थ हुए,अब तक स्वस्थ हुए कुल लोगों की संख्या 4,26,04,881 है
पिछले 24 घंटों में 2,628 नए मामले सामने आए
दैनिक सक्रिय मामलों की दर 0.58 प्रतिशत है
साप्ताहिक सक्रिय मामलों की दर 0.51 प्रतिशत है
अब तक 84.84 करोड़ जांच की जा चुकी हैं,बीते चौबीस घंटों में 4,52,580 जांच की गई
युवा कार्यक्रम एवं खेल मंत्रालय
केंद्रीय खेल मंत्रालय ने भारतीय कुश्ती फेडरेशन  के खिलाफ आरोपों की जांच के लिए खेल रत्न एम.सी. मैरी कॉम की अध्यक्षता में निरीक्षण समिति बनाई
समिति जांच के दौरान डब्ल्यूएफआई के दिन-प्रतिदिन के प्रशासन का भी कार्य करेगी
एथलीटों के हितों की रक्षा के लिए, भारतीय कुश्ती महासंघ के अध्यक्ष, अन्य अधिकारियों और कोचों द्वारा यौन उत्पीड़न की पहलवानों की शिकायतों के बाद, और एथलीटों द्वारा वित्तीय कुप्रबंधन और मनमानी के आरोपों के बाद डब्ल्यूएफआई में सुशासन को बढ़ावा देने के लिए, खेल मंत्रालय ने प्रमुख खिलाड़ियों द्वारा लगाए गए यौन दुराचार, उत्पीड़न और/धमकाने, वित्तीय अनियमितताओं और प्रशासनिक चूक के आरोपों की जांच के लिए एक निरीक्षण समिति का गठन किया है। निरीक्षण समिति जांच के दौरान डब्ल्यूएफआई के दिन-प्रतिदिन के प्रशासन को भी संभालेगी।
एथलीट कमीशन की चेयरपर्सन खेल रत्न पुरस्कार से सम्मानित सुश्री एम.सी. मैरी कॉम, आईओए की एग्जीक्यूटिव काउंसिल के सदस्य खेल रत्न पुरस्कार से सम्मानित श्री योगेश्वर दत्त, मिशन ओलंपिक सेल की सदस्य ध्यानचंद पुरस्कार से सम्मानित सुश्री तृप्ति मुर्गुंडे, भारतीय खेल प्राधिकरण, टीम्स की पूर्व-कार्यकारी निदेशक सुश्री राधिका श्रीमन, टारगेट ओलंपिक पोडियम योजना के पूर्व-सीईओ सीआरडी श्री राजेश राजगोपालन  इस ओवरसाइट कमेटी की अध्यक्षता करेंगे।
निगरानी समिति 4 सप्ताह के भीतर जांच पूरी करेगी।
इसके अलावा, मंत्रालय ने डब्ल्यूएफआई की कार्यकारी समिति को अगले संवाद तक, तत्काल प्रभाव से संघ की दिन-प्रतिदिन की गतिविधियों के प्रबंधन से दूर रहने का निर्देश दिया है।
उप राष्ट्रपति सचिवालय
किसानों की कठिनाइयां दूर करने के लिए संगठित प्रयासों की जरूरत: उपराष्ट्रपति
कृषि क्षेत्र में सुधार के लिए अवसंरचना विकास प्रमुख कारकों में से एक;
किसानों की सहायता के लिए सिंचाई अवसंरचना, निवेश और बीमा क्षेत्रों को मजबूत बनाने की जरूरत;
किसानों और वैज्ञानिकों के सम्मेलन को संबोधित किया
उपराष्ट्रपति श्री एम.वैंकेया नायडु ने कहा है कि देश के सभी किसानों की कठिनाइयां मिटाना सुनिश्चित करने के लिए प्रत्येक हितधारक द्वारा संगठित प्रयास करने की जरूरत है।
वह आज अतकुर, विजयवाड़ा में स्वर्ण भारत ट्रस्ट में आयोजित किसानों और वैज्ञानिकों के एक सम्मेलन को संबोधित कर रहे थे। इस सम्मेलन का आयोजन आचार्य एन.जी.रंगा कृषि विश्वविद्यालय के सहयोग से स्वर्ण भारत ट्रस्ट द्वारा किया गया।
उपराष्ट्रपति ने कहा कि कृषि को लचीला, टिकाऊ और लाभदायक बनाने के जरिए किसानों की आमदनी को दोगुना किया जाना देश की सबसे प्रमुख जरूरत है। उन्होंने कहा, “हमें इस पहलू को सर्वोच्च प्राथमिकता देने के लिए केंद्र और राज्यों में ढांचागत बदलाव लाने की जरूरत है।”
किसानों को सशक्त बनाने में अवसंरचना द्वारा प्रमुख भूमिका निभाने पर बल देते हुए उपराष्ट्रपति ने कहा कि ग्रामीण सड़क संपर्क में सुधार, और ज्यादा गोदामों, कोल्ड स्टॉरेज की सुविधाओं की स्थापना, पानी और बिजली की आपूर्ति सुनिश्चित करना उन प्रमुख उपायों में शामिल हैं जिन्हें लागू करना होगा। उन्होंने कहा कि किसानों को समय पर ऋण उपलब्ध कराना भी उतना ही महत्वपूर्ण है।
श्री नायडु ने कहा कि किसानों को विविध फसलों और सम्बद्ध कृषि गतिविधियों के बारे में भी शिक्षित किए जाने की जरूरत है। मैनेज द्वारा कराए गए एक अध्ययन से पता चला है कि जिन किसानों के परिवार खेतीबाड़ी के अलावा सम्बद्ध कृषि गतिविधियां करते हैं, वहां किसानों की आत्महत्या जैसी घटना नहीं होती।
उपराष्ट्रपति ने कहा कि भारत और दुनिया के अन्य भागों में कृषि क्षेत्र को महत्वपूर्ण प्रोत्साहन दिए जाने की जरूरत है। उन्होंने कहा कि यह बिल्कुल स्पष्ट है कि कृषि की प्रगति और इस क्षेत्र पर प्राथमिक रूप से निर्भर लोगों के जीवन की गुणवत्ता को प्रभावित करने वाले अनेक मामलों पर संगठित, समन्वित कार्रवाई किए जाने की जरूरत है। उन्होंने कहा कि किसानों के मसलों का समाधान करने के लिए निजी क्षेत्र, कृषि विश्वविद्यालयों, केवीके, वैज्ञानिकों और किसानों को एक साथ आऩा चाहिए।
श्री नायडु ने कहा कि किसानों की सहायता के लिए सिंचाई, अवसंरचना, निवेश और बीमा क्षेत्रों को मजबूत बनाने की जरूरत है। उन्होंने कहा कि कृषि के मौजूदा परिदृश्य को देखते हुए जटिल और परस्पर सम्बद्ध मामलों को हल करने के लिए बहुआयामी दृष्टिकोण अपनाने की जरूरत है।
इससे पहले उपराष्ट्रपति ने कृषि के संबंध में एक प्रदर्शनी का भी उद्घाटन किया। उन्होंने इस प्रदर्शनी का अवलोकन भी किया और किसानों के साथ बातचीत भी की।
राष्ट्रपति सचिवालय
मुस्लिम वर्ल्ड लीग के महासचिव ने राष्ट्रपति से मुलाकात की
मुस्लिम वर्ल्ड लीग के महासचिव डॉ. मोहम्मद बिन अब्दुलकरीम अल-इसा ने आज  राष्ट्रपति भवन में राष्ट्रपति श्रीमती द्रौपदी मुर्मु से भेंट की।
राष्ट्रपति ने पहली बार भारत की आधिकारिक यात्रा पर आए डॉ. अल इसा का स्वागत करते हुए कहा कि भारत सहिष्णु मूल्यों, चेतना संयम और अंतर-धार्मिक संवाद को प्रोत्साहित करने में मुस्लिम वर्ल्ड लीग की भूमिका और उद्देश्यों की सराहना करता है। उन्होंने कहा कि भारत बहुसंस्कृति, बहुभाषी, बहु नस्लीय तथा बहुधर्मी समाज के रूप में विविधता में एकता का संदेश देता है। 200 मिलियन से अधिक भारतीय मुसलमान भाई और बहन देश को विश्व में दूसरी सबसे बड़ी मुस्लिम आबादी का देश बनाते हैं।
राष्ट्रपति ने कहा कि भारत सऊदी अरब के साथ अपने संबंधों को अत्यधिक महत्व देता है। दोनों देशों के सौहार्दपूर्ण संबंधों के पुराने इतिहास का मूल व्यापार तथा जन-जन के बीच संबंध है। हमारे दोनों देशों के पास विश्व से साझा करने के लिए मूल्यवान शिक्षाएं हैं।
राष्ट्रपति ने कहा कि भारत और सऊदी अरब दोनों सभी रूपों में आतंकवाद की निंदा करते हैं और आतंकवाद के विरुद्ध ‘जीरो टॉलरेंस’ का आह्वान किया। दोनों नेता इस बात पर सहमत हुए कि आतंकवाद तथा हिंसक उग्रवाद से मुकाबला करने के लिए समग्र दृष्टिकोण की आवश्यकता है और यह नरम विचार के लोगों के साथ बातचीत करके ही संभव है। राष्ट्रपति ने उग्रवाद, आतंकवाद और हिंसा के विरुद्ध डॉ. अल इसा के दृष्टिकोण की सराहना की। उन्होंने विश्वास व्यक्त किया कि उनकी यात्रा मुस्लिम वर्ल्ड लीग के साथ सहयोग के अधिक अवसर उपलब्ध कराएगी।
आवास एवं शहरी कार्य मंत्रालय
‘रेरा को मिली शानदार सफलता, यह कायम रहेगा’: हरदीप सिंह पुरी
‘2022 तक सभी को घरः 15वां राष्ट्रीय नारेडको सम्मेलनः रियल एस्टेट रिफलेक्शन प्वाइंटः भविष्य की तैयारी’ का उद्घाटन करते हुए आवास एवं शहरी मामलों के मंत्री श्री हरदीप सिंह पुरी ने कहा कि ‘रेरा को शानदार सफलता मिली है, रेरा कायम रहेगा और इसका असर दिखने लगा है। हां, कुछ चीजें हैं जिन्हें सुव्यवस्थित करना होगा लेकिन इस नियामक को क्षेत्र के हितधारकों और पूर्व में खुद को पीड़ित महसूस करने वालों ने अच्छी तरह से स्वीकार किया है।’
राष्ट्रीय रियल एस्टेट विकास परिषद  ने आज यहां इस कार्यक्रम का आयोजन किया। कार्यक्रम में इस क्षेत्र के अन्य हितधारकों के साथ नारेडको के अध्यक्ष श्री निरंजन हीरानंदानी भी उपस्थित थे। नारेडको का गठन 1998 में स्वायत्त स्व-नियामक निकाय के तौर पर भारत सरकार के आवास एवं शहरी मामलों के मंत्रालय के तहत किया गया था।
केंद्रीय मंत्री ने आगे कहा कि ‘मैं आश्वस्त हूं कि सभी को आवास का लक्ष्य समय पर हासिल कर लिया जाएगा। हमने लक्ष्य में 11.2 लाख घर का इजाफा किया है। हमने 85 लाख घरों को पहले ही मंजूरी दी है। इनमें से 50 लाख से ज्यादा घरों का निर्माण कार्य प्रगति पर है। यह पूर्व में वितरित किए जा चुके 27 लाख घरों से अलग हैं।’
मॉडल किरायेदारी अधिनियम, 2015 के मसौदे पर बात करते केंद्रीय मंत्री ने कहा कि विभिन्न हितधारकों से अब तक 400 से ज्यादा प्रतिक्रियाएं मिली हैं। इस मसौदे को विचार/टिप्पणियों के लिए सभी राज्यों/केंद्र शासित प्रदेशों के साथ साझा किया गया है। उन्होंने आगे कहा किकिराया नीति आने, इसके आवास नीति और मंत्रालय के दूसरे प्रयासों के साथ जुड़ने से हमारी अर्थव्यवस्था के सबसे महत्वपूर्ण क्षेत्र को पुनर्जीवित करने अथवा फिर से शुरू करने में मदद मिलेगी।
स्वास्थ्य एवं परिवार कल्याण मंत्रालय
डॉ. हर्षवर्धन ने बिहार में एईएस/जेई के कारण बच्चों की मृत्यु के कारणों को समझने के लिए विशेषज्ञ समूह के साथ बैठक की
स्वास्थ्य मंत्रालय में स्थायी बहु-विषयक विशेषज्ञ समूह का गठन होगा : डॉ. हर्षवर्धन
केन्द्रीय स्वास्थ्य एवं परिवार कल्याण मंत्री डॉ. हर्षवर्धन ने आज नई दिल्ली में बहु-विषयक समूह के विशेषज्ञों की बैठक की अध्यक्षता की। इस विशेषज्ञ समूह ने बिहार के मुजफ्फरपुर जिले में रिपोर्ट किए गए एईएस/जेई मामलों में बच्चों की उच्च मृत्यु दर के कारणों और बच्चों की मौतों को रोकने के लिए तत्काल किए जाने वाले उपायों के बारे में विचार-विमर्श किया। इस बैठक में स्वास्थ्य मंत्रालय, महिला एवं बाल विकास मंत्रालय के वरिष्ठ अधिकारियों के अलावा, एम्स, एनसीडीसी, आईसीएमआर, आईएपी, डब्ल्यूएचओ और सीडीसी के विशेषज्ञ मौजूद थे।
बैठक के बाद केन्द्रीय मंत्री ने कहा, ‘‘हमने उन परिवारों की सामाजिक-आर्थिक दशा, पोषण की स्थिति के बारे में चर्चा की, जहां ऐसे मामले पाए गए हैं तथा वर्तमान में जारी लू की स्थिति, मृत्यु का शिकार होने वाले बच्चों में हाइपोग्लीसीमिया के उच्च प्रतिशत, जिले में मौजूद स्वास्थ्य सुविधाओं और ऐसे अन्य कारकों की चर्चा की, जिन सभी पर विचार किया जाना महत्वपूर्ण है।’’ बैठक के दौरान हुए विचार-विमर्श में स्वास्थ्य संबंधी बुनियादी सुविधाओं को मजबूती प्रदान करने के उपायों, उन पूर्ववर्ती महीनों के दौरान सघन जागरूकता अभियान चलाने की आवश्यकता -जब इस तरह के मामले बहुत अधिक संख्या में सामने आते हैं, ऐसे मामलों की रोकथाम, बच्चों की मृत्यु के कारणों के बारे में पुख्ता जानकारी प्रदान करने के लिए शोध के आधार को मजबूत बनाने की आवश्यकता, राज्य और केन्द्र सरकारों, विशेषज्ञों और शोधकर्ताओं के बीच सक्रिय सहयोग के बारे में विस्तार से चर्चा की गई।
डॉ. हर्षवर्धन ने कहा, ‘‘सहयोगपूर्ण और सहकारी संघवाद की भावना के तहत केन्द्र, बिहार सरकार को एईएस/जेई पर तत्काल काबू पाने के उपाय करने और पुख्ता शोध के आधार पर उत्पन्न प्रमाणों के माध्यम से दीर्घकालिक समाधानों की तलाश के लिए सक्रिय सहायता प्रदान कर रहा है। दो केन्द्रीय बहु-विषयक दल पहले से ही बिहार में मौजूद हैं और वर्तमान में सरकार की सहायता कर रहे हैं। स्वास्थ्य मंत्रालय के वरिष्ठ अधिकारी राज्य सरकार के साथ नियमित संपर्क बनाए हुए हैं और हरसंभव तकनीकी और अन्य सहायता प्रदान कर रहे हैं।’’
बैठक के दौरान, डॉ. हर्षवर्धन ने केन्द्र में स्थायी बहु-विषयक विशेषज्ञ समूह गठित किए जाने का निर्देश दिया है, जिसमें एनसीडीसी, एम्स, आईसीएमआर , डब्ल्यूएचओ सीडीसी, आईएपी, विज्ञान और प्रौद्योगिकी मंत्रालय, महिला एवं बाल विकास मंत्रालय के विशेषज्ञ तथा मौसम विज्ञान, पोषण और कृषि विज्ञान के विशेषज्ञ भी शामिल होंगे। राष्ट्रीय स्तर पर गठित किया गया यह समूह स्वास्थ्य मंत्रालय में स्थित होगा। डॉ. हर्षवर्धन ने निर्देश दिया है, ‘‘मुजफ्फरपुर में मौजूद दो केन्द्रीय विशेषज्ञ दलों की सिफारिशों की निगरानी तथा उनके के निष्कर्षों तथा अन्य विशेषज्ञों से इसे बारे में प्राप्त अन्य सुझावों के बारे में विचार-विमर्श करने के लिए इस समूह की साल के दौरान नियमित बैठक होनी चाहिए।’’ डॉ. हर्षवर्धन ने कहा, ‘‘यह समूह इस बीमारी के कारणों की दीर्घकालिक समझ के अलावा इसके फैलने और इस पर तत्काल काबू पाने के लिए किए जाने वाले उपायों के बारे में सिफारिशें तैयार करेगा, ताकि इसके मामलों की रोकथाम की जा सके।’’